Længere tid Udrykninger til overfald og andre hastende opgaver tog flere steder i Danmark længere tid, viser de seneste målinger. Flere steder i landet må borgerne vente i længere tid, før ordensmagten reagerer på en melding om overfald, røveri, husspektakler og andre akutte sager. Gal retning Målinger af politiets responstid viser, at udviklingen gik i den gale retning i tredje kvartal i Nordjylland, Syd- og Sønderjylland, Østjylland og på Fyn. Bedre andre steder Derimod er tallene næsten uændret, når det gælder Sydsjælland og Lolland-Falster, Sydøstjylland og Midt- og Vestjylland. I den pæne ende ligger Midt- og Vestsjællands Politi, som er blevet et lille minut hurtigere i forhold til første halvår. Og dramatisk pæne er tallet fra Bornholm. Her er responstiden nede på cirka seks minutter, hvor det tidligere lå oppe på cirka 13 minutter. Gælder ikke Hovedstaden Tallene fra rigspolitiet gælder ikke udrykningerne i København og dele af Københavns Vestegns Politi.

Opsummering:
I Nordjylland var den gennemsnitlige reaktionstid oppe på 14 minutter og 33 sekunder, mens det var nede på 10 minutter og 40 sekunder i første halvår.